AlexejDobrolubov/national_council_slovak_2010 huggingface dataset:
12. schôdza NR SR - 7.deň - A. dopoludnia
Dátum: 2024-04-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

24. Pán predseda, musím vás upozorniť na Kolševiča. Kolševič povedal, že keď chceš pokoriť, musíš doraziť. A teraz ste pokorili pána Tarabu, to vám nezabudne, takže budete mať vnútorný veľký problém. (Prerušenie vystúpenia predsedajúcim.) Danko, Andrej, podpredseda NR SR 25. Naše vzťahy nechajte na nás, dobre? Ja držím rokovací poriadok, dobre? Hlina, Alojz, poslanec NR SR 26. To oceňujem, to naozaj oceňujem, klobúk dole, ďakujem. A k tomu, čo povedal pán minister, či mi verí, či nie, mne, mne je to úplne jedno, toto je komparované znenie. (Rečník drží v pravej ruke písomný materiál, ukazujúc ho plénu.) Keď sa objavil ten materiál, že bude na rokovanie vlády, do hodiny, viem to vydokladovať, esemeskou som asistentovi posielal, urob mi komparované znenie. Pán kolega, ja si zákony čítam, dokonca si robím komparované znenie. To znamená, že ako to bude vyzerať, keď to bude vyzerať tak, ako sa to schváli, takže mňa vy nepoučujte. Ja, prísne vzaté, ani neviem, ani neviem, či som povedal, ja som povedal - rúbať, rúbať, vyrúbať. Ak som povedal vy-, tak som to hovoril v hyperbole. Ak som povedal lesy, tak som to povedal v hyporbole, nie preto, že tento zákon ho robí... hovorí o vyrúbaní lesov, ale pozriem si to. Pozriem si to, čo som vlastne povedal. (Povedané so smiechom.) Ja dobre viem, čo vy robíte. Teraz budem mať o tom tlačovku. Mám to naštudované a hovorím, že to je mimoriadne nebezpečná vec. Pred dvanástimi rokmi sem prišiel s tým Žiga, pamätám si, bol minister životného prostredia. Prišiel s tým sem, robil som tu cirkus, ako by niekto povedal. Nakoniec to pán Žiga stiahol. Ma fascinuje tá vaša drzosť a arogancia, že si dovolíte s tým sem prísť, lebo viete, čo to znamená, viete, aké procesy sa spustia, viete, že to púšťate v SLK, viete, že keď už nič iné, keď to náhodou prijme táto, tento parlament, tak sa bude, zjednoduší postup pri výrube drevín teraz v čase hniezdenia. Ja už som len zvedavý, kto sa po tých vajciach, po tých popadaných hniezdach bude brodiť, a budú vám dávať fotky a budú vám ich posielať. Ďakujem.
12. schôdza NR SR - 7.deň - A. dopoludnia
Dátum: 2024-04-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

14. Ďakujem pekne. Ja poznám inú verziu, že treba sa brať... báť Pána Boha a daňového úradu, hej? Vy sa bojíte koho? Miškára? (Povedané so smiechom. Reakcia z pléna.) Viem. A k tomu, čo rozprával pán Kalivoda, ja, prísne vzaté, neviem, že čo ešte viac vecnejšie ste chceli počuť. Ja som hovoril, že tá časová os, ktorá je, nedáva zmysel na čerpanie nejakého, či už aj ergo bezúročného úveru. Ja neviem, čo ešte vecnejšie ste chceli počuť. Ďakujem pekne
12. schôdza NR SR - 6.deň - B. popoludní
Dátum: 2024-04-24
Poslanec: Hlina, Alojz (SaS)
Druh vystúpenia: Vystúpenie v rozprave

87. Ďakujem pekne. Pán predsedajúci, potrebujeme vyriešiť jednu situáciu, ktorá nastane, že idete zaradiť bod medveďa skrátene a zároveň dneska vláda schválila skrátené legislatívne konanie toho istého zákona v inej veci. A teraz neviem, potrebujem sa s tým nejako vysporiadať, čiže sme dvakrát na tejto schôdzi, dvakrát rokovať o tom istom zákone v dvoch osobitných rokovaniach, alebo sa to zlúči. Neviem, potrebujem v tom vedieť poradiť. Odhliadnuc od toho, že je to v skrátenom, odhliadnuc od toho, čo je telom toho zákona, to sú absurdné veci. Ale to, že o tom istom zákone, vlastne bude dvakrát zaradený ten istý zákon do rokovania, predpokladám, tejto istej schôdze. Tak je to, príde mi to trochu zvláštne. Ďakujem pekne.
12. schôdza NR SR - 4.deň - A. dopoludnia
Dátum: 2024-04-19
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

34. Ďakujem pekne. Ja si dovolím len taký postreh, ktorý ma privítal, keď som prišiel do sály, že, a aj pani kolegyňa spomínala, že kto hovorí, čo hovorí a aký to všetko dáva súvis. No tak ono to, že nám to predkladá, návrh zmeny zákona o Fonde na podporu umenia, pán Michelko, je v niečom významné aj to, že v tom, v tom vizuálnom a slovnom prejave a toho som bol svedkom, keď som sem prišiel, že naozaj je to povedané všetko tým výkrikom hysterickým, hej, tým anglicizmom, ktorý vlastne neviem, či sa, sa nehodí ani prekladať, ale v jednom preklade eufemistickom je, že držte ústa. Ale prečo to zaznelo po anglicky z úst národniara, to celkom nechápem. A tu treba povedať, že v tejto krajine už naozaj nikto nič negarantuje, hej? Tak nad pánom Michelkom sedel bos všetkých bosov pán Danko s dušou národniara a ani sa neuškrnul, ani sa nezamračil, čiže neviem, kam to presne ideme, že či, keď už ani SNS nevie ľuďom dodať to, čo im sľubuje, a musí okrikovať hystericky poslancov po anglicky. Slovenčina je krásny jazyk, plnohodnotný, s krásnymi výrazovými prostriedkami, dá sa s ním čarovať, hej? Dokladom toho sú rôzne umelecké diela, knihy a neviem, či aj vaše, to ja neviem posúdiť, lebo ich nečítam, ale každopádne máme dosť výrazových prostriedkov, že keď chcete niekomu povedať, aby nerozprával, aby ste povedali to po slovensky. Takže ten, ten, ten výraz ma zarazil i keď je síce piatok a zdá sa, že atmosféra môže byť uvoľnenejšia, len či to už nie je príliš veľa. Ďakujem.
9. schôdza NR SR - 12. deň - A. dopoludnia
Dátum: 2024-02-20
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

18. Ďakujem veľmi pekne. Ono vlastne by sme, alebo kedy by to vyvolal záujem, že podnikateľské prostredie, že keby sa jednalo o podnikateľské prostredie niekde v Dominikánskej republike alebo na Belize, lebo tam slobodní podnikatelia a ľudia, ktorým sa darí v tomto vašom vesmíre, hej, tak tam vyvážajú to, čo, to, čo by malo zostať tu, hej. Takže ich zaujíma podnikateľské prostredie skôr na Dominikánskej republike ako u nás. A to ste vlastne vy stvorili, vy ste stvorili tento svet, kde my vlastne, ja stále sa pátram, už som sa to tu pýtal, že kde je ten vlastne podnikateľ, ktorý sa ku vám hlási, k SMER-u, HLAS-u, SNS, s nejakým príbehom, s nejakým produktom, s nejakým projektom, s niečím na čo sa da pozrieť, niečo, po čom sa dá chodiť, niečo, čo sa dá používať, niečo, z čoho idú nejaké benefity aj pre, pre ľudí. Povedzte jedno meno. Mne sa s vami a s vašimi, vaším pôsobením v tomto priestore spájajú mená ako Kočner, Baštrnák, Široký a ja tam nevidím nejakú pridanú hodnotu, že, že čo by nás malo nadchnúť, a teda mali by sme byť teda že okej, však niečo tu po nich zostane. Viete, že čo zostane po vás, hej, po tých vašich podnikateľoch? Čiže asi touto zložitou úvahou dospejeme k tomu, načo je vám podnikateľské prostredie na Slovensku, vás to nezaujíma, vy to tu potrebujete len vyrabovať, zdrancovať, zničiť, potom poutekať a vás zaujíma podnikateľské prostredie v iných destináciách, v karibských. (Povedané so smiechom.) Tam je dôležité, aby tí, čo tam to všetko povyvážajú, aby, aby to vedeli dobre investovať. No smutný príbeh. Ďakujem.
9. schôdza NR SR - 12. deň - A. dopoludnia
Dátum: 2024-02-20
Poslanec: Hlina, Alojz (SaS)
Druh vystúpenia: Vystúpenie v rozprave

10. Ďakujem pekne, vážený predsedajúci. Vážené kolegyne, kolegovia, ja len chcem položiť kvietok na tento pomníček. (Povedané so smiechom.) Chcel som faktickou, ale nedalo sa faktickou na úvodné slovo, hrozilo, že do rozpravy nikto nepôjde, prejde to tu za minútu a, a pri tom, proste na pomník treba dávať kvety. Je to tak, vyznelo to naozaj tak milene, hej, jak tu kolega odôvodňoval, že ako je to dôležité, podnikateľské prostredie, a za nami je kolega, ktorý o tom vie svoje, hej, čiže o podnikateľskom prostredí. Takže na zlom, v zlom čase chcem povedať, že nechcem povedať, že na zlom mieste, lebo parlament stále bude parlamentom, ale v zlom čase sa predkladajú návrhy na zlepšenie podnikateľského prostredia. To tu nikoho nezaujíma, nezdržujte, sme na žatve. Viete, pamätné slová Roberta Fica, šúchal to zbožie rozoznávajúc dvojdomú od štvordomej pšenice, hej, tak sme, sme ho tam vtedy zdržiavali, tak aj teraz. Hej, tu sa vládne, tu miliarda nie je peniaz. Toto ide, tam ide, hentam ide. A kto by sa zaujímal o nejakých podnikateľov, ktorým treba zlepšiť podnikateľské prostredie. Pre tých svojich áno, pre tých všetkých ostatných teraz doba nepraje, takže pomník, kvietočky som položil za tento návrh, čo aký dobrý by bol, sa hlasovať v tom, v tejto sále nebude. Ale verím, že raz, raz skončí aj boľševizmus, skončí rozdávanie, skončí populizmus, a ľudia prídu na to, že treba zasiať, aby ste mohli zožať. Nikto nič lepšie nevymyslel. Ja viem, že enormné schopnosti ľudstva sú, ale nikto nič lepšie nevymyslel. (Povedané so smiechom.) A áno, treba niečo robiť a z toho vyrobeného niečo odviesť tomu štátu a potom ten štát rozdáva. To je znova, zase nikto nič lepšie nevymyslel. Potom ešte vymysleli ľudia vojnu, že si pôjdete niečo ukradnúť, ale dúfam, že my týmto smerom ísť nechceme. Takže áno, zmysel má podporovať podnikateľské prostredie, ale, pán kolega, v zlom čase ste to predložili. Verím, že raz bude čas, kde aj tento parlament bude schvaľovať také zákony. Ďakujem.
9. schôdza NR SR - 10.deň - B. popoludní
Dátum: 2024-02-15
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

80. Ja aj k tomu múzeu, ale ešte by som sa znova vrátil k tej dôvodovej správe, mi to nedá, nejde mi to na rozum, že z tých troch obcí, že ktorá sa sťažovala. Že fakt, predpokladám teda, pán predkladateľ, že vystúpi. Podľa mňa by to stálo za to, keď nevystúpite, ja si ich obvolám. Prisám fakt si obvolám tie obce a spýtam sa, že ktorá sa sťažovala, že majú s tým štrapáciu. A teda takí akože kontaktní poslanci vypočuli hlas ľudu a pripravili návrh zákona. Zavolám tým Zuberčanom, tých špeciálne tam poznám všetkých skoro, tak som zvedavý, čo mi povedia, tých ďalších nie, ale však skúsim. A k tým múzeám, že to je milé, to sa mi páči, že má Jozef Pročko súkromné, a keď už teda takto sa tu promujeme, tak aj ja som zriadil Múzeum 17. novembra na Námestí SNP bez akéhokoľvek prispenia kohokoľvek, žiadna dotácia, nič. Trošku mi je ľúto z toho, že je strašne nevyužité, tak teraz práve rozmýšľam, že či to vôbec má význam, lebo tam zablúdi tak minimálne, minimálne ľudí, sem-tam nejaký turista. Ale tak už teda dvaja poslanci majú múzeum, hej? Aj ja mám Múzeum 17. novembra na Námestí SNP, kto chce, nech sa ide pozrieť. Je to teraz v takom medzistave, ale je funkčné a pekne je urobené. Ten záujem nie je, no ale však mi celkovo máme slabý záujem o to. Takže, ale zase teší ma, že poslanci SNS cítia také volanie ľudu a veľmi operatívne hľadajú riešenia, ako pomôcť tým malým obciam, a vypočuli to, tak naozaj som zvedavý, že ktorá tá obec sa sťažovala, že má takú štrapáciu s tým menovaním, a ktorá to bude. Skúsim si to zistiť.
9. schôdza NR SR - 9.deň - B. popoludní
Dátum: 2024-02-14
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

67. Ďakujem pekne. Na úvod len takú poznámku, že s tou, s tým rešpektom a úctou to je tu fakt také deficitné, ale zaujímavé, že aj vo vašom tábore, viete, že teda nerešpektujete. A, pán Blcháč, viete, ja som študoval v Mikuláši ako malý študent a váš otec, keď sme počuli Blcháč, to bolo ako, to bol pojem, to bol legenda, to bol proste zjav, hej, to išlo taký étos okolo toho mena. Zapracujte a aspoň v tom vašom tábore naozaj naozaj by ste sa mali rešpektovať. To, čo predviedol voči vám pán Takáč, má ďaleko od úcty a rešpektu. A okrem iného aj, aj sa povedalo to, čo zase sa tu zaklamalo, alebo neviem, čo to vlastne bolo, však možno niekto vysvetlí, že včely tam už nemôžme dať, lebo SK NACE by sa menilo a vlastne sa nemôže meniť SK NACE, lebo by s tým musela Komisia súhlasiť, ale však v tomto, čo dávate, rozširujete, meníte SK NACE oproti tomu, čo ste schválili pred pol rokom. Čiže tam to neplatí a pri včelách to platí? Sa aspoň dohodnite, čo hovoríte a ako hovoríte. A viete, mňa fascinuje to, že tu všetci skúmame, že ten výrobok a tak a neviem čo, a, pán minister, obľúbený výraz na ministerstve pôdohospodárstva – vertikála. Začal s tým Vlčan, všetci vertikála sem, vertikála tam (povedané so smiechom) a neviem čo. Viete, trošku to tým ľuďom treba zjednodušiť. Pán minister, už... alebo tretí mesiac ja počúvam o vertikálach a idú sa robiť aplikácie, zisťovať zloženie ceny a spôsob výrobku, nič na tom nie je zložité. Kilo syra vyrobíte z desať litrov mlieka. Keď viete, za čo kupujete mlieko, keď ho kupujete za 40 centov, tak keď stojí ten, tá tehla syra, keď stojí desať euro v obchode, veľmi jednoduché. Štyri eurá idú prvovýrobcom, tomu poľnohospodárovi, tomu, čo sa najviac narobí, štyri eurá si rozdelia spracovatelia a predajca a dve eurá idú štátu. Čo na tom chcete skúmať? To je strašne jednoduché. Prečo tu tri mesiace počúvam o vertikále, aplikácie a neviem o čom. Veľmi, veľmi jednoduché. Ak hľadáte rezervy, rezervy sú v tej druhej štvorke. V tej prvej štvorke, tam už biedy nedobijete, to mlieko... (Prerušenie vystúpenia časomerom.)
9. schôdza NR SR - 9.deň - B. popoludní
Dátum: 2024-02-14
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

36. Ďakujem pekne. Vážený pán minister, je to vaša slabosť, nie moja, že potrebujete ísť osobne, ale, prísne vzaté, sa vám čudujem, ja by som sám sebe nechcel byť nepriateľom, ale nech sa páči, kľudne, viem to zohrať a uhrať s vami, nech sa páči, vy sa rozhodujete. A to, čo ste spomínali, že čo my tu hovoríme, a nie je pravda, je pravda, viete, máme pocit, že máme deficit dôvery vzájomne, nie? Čiže dobre. Potom by ma zaujímalo, že prečo si jedna firma menila SK NACE, keď vlastne nečerpala, nebudem ju menovať, ale menila si. Hlavne SK NACE si menila, tak potom načo by to robila. Ale možno, teda keď máme deficit tej dôvery, tak potom, predpokladám, že dostaneme nejaký listing, kto čerpal a kto nečerpal túto pomoc. Podľa mňa to nie je tajný údaj, to nie je daňové tajomstvo, podľa mňa by sme tým mali byť oboznámení a budem chcieť na tom pracovať, kto doteraz čerpal a kto sa bude uchádzať o túto pomoc. A, pán minister, tretiu časť a neviem, či to stihnem, tam tie dve minúty je dosť málo, viete, vy tu hovoríte o tej pomoci poľnohospodárom, pomáhajte. Ste mi dlžný odpoveď na jednu otázku. Som sa vás ju ixkrát pýtal a ešte sa vás ju spýtam aj tu. Viete, vy pomáhate, nepomáhate, nevyplácate priame platby a jeden z dôvodov je to, že nepriebe... že musia prebehnúť kontroly. Keď som sa vás pýtal, prečo neprebiehajú kontroly, ste povedali, že 30 cm snehu. Prosím vás... Ale šak sa nesmejte jak taký, smejete sa jak taký... (Reakcia z pléna.) Povedali ste to ixkrát, je to na kamerách, že bolo 30 cm snehu, tá otázka je namieste a legitímna, prosím vás, povedzte mi, kde, kedy a ako dlho na Slovensku túto zimu bolo 30 cm snehu na kontrolovaných pozemkoch. Povedzte mi kde, lebo to táto zima je špecifická v tom, že v zásade sneh nie je, tak povedzte, kde bolo tých 30 cm snehu.
9. schôdza NR SR - 9.deň - B. popoludní
Dátum: 2024-02-14
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

28. Ďakujem veľme pekne. Tak máme tu zmenu, som zvedavý teda na to odôvodnenie a to, tú tabuľku a to vydokladovanie toho, že to efekt malo, hlavne tie minerálky. V kontexte tých minerálok a sladených vôd ma to zaujíma, ako to pomôže, pomohlo a ako ešte toto, čo sa chystá, pomôže. Tak som zvedavý.
12. schôdza NR SR - 3.deň - B. popoludní
Dátum: 2024-04-18
Poslanec: Hargaš, Ján (PS)
Druh vystúpenia: Vystúpenie s faktickou poznámkou

60. Ďakujem pekne, kolegovia, a ďakujem pánovi Dostálovi za to usmernenie ohľadom číta... tiež mi to príde veľmi, veľmi zvláštne, že najprv teda odôvodňujeme a potom hovoríme, že čo sme vlastne odôvodnili. Som si istý, že viacerí ste sa v tom mohli aj stratiť, keď ste to počúvali pozorným uchom a aj tak, aj tak to nepomohlo. V každom prípade že, že to, čo som povedal v rámci tej rozpravy, ja by som naozaj veľmi rád počul na niektoré z tých bodov, čo na niektoré, na všetky, budem ambiciózny, na všetky z tých bodov vysvetlenie od pána ministra, prečo to navrhujete takto, že niečo meníte v zákone vy, niečo mení pán Raši. Prečo meníte spôsob voľby podpredsedu Úradu pre verejné obstarávanie, prečo chcete rušiť žiadosti o nápravu? Veď dajte k tomu nejaké dáta, prosím, ak naozaj že toto je ten kľúčový faktor, lebo v dôvodovke to nie je, ja som si to prečítal, v tej dôvodovke nič o tomto nie je, že keď zrušíme tento inštitút, zrýchli sa to o 30 dní, 50, 60, neviem, povedzte číslo, že to by bolo fajn. A ale teda tiež by bolo fajn, aby keď už to je v skrátenom legislatívnom konaní, tak ste umožnili nám aj reagovať na vás a ukážte, že ste grand, prosím, a poďte do rozpravy a nie v záverečnom slove, kde naozaj to je také, že, záverečné slovo je príznačný názov, lebo vy poviete niečo a my akože nemáme k tomu hovoriť nič. Malo by sa to volať že posledné slovo, to by bolo príznačnejšie, posledné slovo navrhovateľa, kde vlastne on povie, ako to bude a my sa s tým máme akože zrovnať. No ako teraz na humorno, ale nie je to, nie je, ako viete, že máte tú možnosť, že vy si môžete vybrať, či chcete mať posledné slovo, alebo chcete sa aspoň pokúsiť obhájiť ten svoj zákon, tak som veľmi zvedavý, čím nás prekvapíte. Skúste nám naznačiť dopredu, ešte pred ústnou rozpravou.
12. schôdza NR SR - 3.deň - A. dopoludnia
Dátum: 2024-04-18
Poslanec: Hargaš, Ján (PS)
Druh vystúpenia: Vystúpenie s faktickou poznámkou

20. Ďakujem za slovo. Ja tak po ľudskej stránke by som sa nad tým chcel zamyslieť, to, čo si hovoril, Ivo, že naozaj mne to vychádza, že čím lepší zákon, tak tým väčšia šanca, že kto sa nejak sprzní v tom procese. Že naozaj mňa by to naozaj zaujímalo, lebo na tlačových konferenciách sme si vypočuli na adresu PS-ka aj opozície kadečo. Tu je zákon, kde už v prvom čítaní, aj ja som vystúpil v rozprave a povedal som, že to je dôležité, potrebné, neviem čo, neviem čo, sme konštruktívni, ja naozaj nerozumiem tomu, že kde bol problém v tom, aby pán podpredseda vlády prišiel za nami, že takéto niečo potrebujeme riešiť skráteným legislatívnym konaním. Myslím, že by sme sa o tom vedeli normálne rozprávať, konštruktívne, že odkiaľ pramení tá potreba takto na hulváta to robiť. Ešte aj v legislatíve, ktorá je z princípu dobrá. Tá implementácia toho nariadenia. Takže mne to, nejde mi to do hlavy. Priznám sa, že aj ja som teraz navrhol jeden pozmeňovák do zákona pani Sakovej, tiež sa týka hospodárskeho prostredia alebo teda znižovania byrokracie, ale normálne to komunikujem s pánom štátnym tajomníkom na tom ministerstve, vysvetľujem, vecne úplne súvisí s tým zákonom, nie je to žiaden prílepok, ale normálne že konštruktívnym spôsobom. Takže mne to nejde do hlavy po tej ľudskej stránke, že prečo takto nadivoko to sem prinesiete a teda ak to je súčasť nejakej politickej hry, že buchneme to do zákona, ktorý je transpozíciou nariadenia, takže ten zákon potrebujeme, tak buchnime to tam, lebo tam nebude mať pani prezidentka možnosť to nepodpísať, tak treba, treba teraz a v tomto momente povedať, že kde je tá zodpovednosť. Zodpovednosť za to, ak to náhodou pani prezidentka odmietne podpísať, je na koalícii, pretože koalícia sa rozhodla, že do tohto zákona prilepí úplne nesúvisiacu, aj keď potrebnú, ale úplne nesúvisiacu úpravu. A dalo sa to riešiť inak, klasickým skráteným legislatívnym konaním, ale koalícia si povedala, že do toho sa jej nechce a takto to jednoducho je. Ďakujem.
12. schôdza NR SR - 2.deň - B. popoludní
Dátum: 2024-04-17
Poslanec: Hargaš, Ján (PS)
Druh vystúpenia: Vystúpenie s faktickou poznámkou

8. Ďakujem pekne za vaše vystúpenie. Oceňujem, že ste vystúpili v rámci rozpravy, a len teda sa pripomínam, lebo zdalo sa mi, že pán minister nemá záujem vystúpiť v rámci rozpravy. No, tak viete, že keď sme obštruovali, tak, tak tu boli veľké, veľké kriky zo strany koalície, že, že my tu obštruujeme a všetko ste nám už vysvetlili a neviem čo. Teraz tu máte normálne vecnú debatu, pán minister, však nikto vás tu nehaní alebo neobviňuje z niečoho, že vecná debata, vecné otázky, tak ja by som... (Prerušenie vystúpenia predsedajúcim.) Danko, Andrej, podpredseda NR SR Pána Vážneho, prosím, reagujte na pána Vážneho. Hargaš, Ján, poslanec NR SR Oceňujem, ako pán Vážny vystúpil, a dávam to ako na inšpiráciu pánovi ministrovi, aby sme mohli na vás reagovať, aby to bola diskusia. Ďakujem.
12. schôdza NR SR - 2.deň - A. dopoludnia
Dátum: 2024-04-17
Poslanec: Hargaš, Ján (PS)
Druh vystúpenia: Vystúpenie s faktickou poznámkou

40. Ďakujem za slovo, pán predsedajúci. Pán poslanec, vy ste sa venovali pomerne veľa tomu procesu toho prijímania. Je tam ešte jedna vec, ktorú by som ja, ja vypichol, a to sa týka podkopávania nezávislosti ÚVO, ktoré sa deje, Úradu pre verejné obstarávanie, ktoré sa deje prostredníctvom tohto zákona, pretože dnešný stav je taký, že máme predsedu ÚVO, ktorého po verejnom procese, verejnom vypočutí a tak ďalej vyberá, vyberá, vyberá vláda, menuje, menuje parlament a tento predseda ÚVO si následne nominuje svojich podpredsedov, ktorých schvaľuje vláda. A takto to funguje aj v Čechách. Týmto zákonom sa zavádza, že jedného z tých podpredsedov už si nebude vymenovávať predseda ÚVO, ale jedného z tých podpredsedov, a konkrétne podpredsedu pre strategickú agendu, mu tam nanominuje vláda na návrh vedúceho úradu vlády. Čítal som si dôvodovú správu, lebo som teda chcel vedieť, aký je dôvod takejto zmeny, prečo sa vlastne mení spôsob vymenovávania podpredsedov úradu, ani slovo tam nie je napísané k tejto časti. Všetko možné je k tomu novelizačnému bodu napísané v dôvodovke, ale vysvetlenie, že prečo jedného podpredsedu už si nebude menovať predseda ÚVO, ale nanominuje mu tam vláda, nanominuje ho tam vláda na návrh vedúceho úradu vlády, čím sa zjavne podkopáva nezávislosť tejto kontrolnej inštitúcie, tak k tomu tam nie je ani jedna veta. Tak ja by som poprosil pána ministra, aby nám to vysvetlil, že prečo, prečo jedného z podpredsedov bude teraz nominovať vedúci úradu vlády a nie predseda ÚVO, ako tomu je doteraz a ako tomu je aj napríklad v Českej republike. Ďakujem.
12. schôdza NR SR - 2.deň - A. dopoludnia
Dátum: 2024-04-17
Poslanec: Hargaš, Ján (PS)
Druh vystúpenia: Vystúpenie s faktickou poznámkou

8. Ďakujem za slovo, pán predsedajúci. Tomáš, veľmi správne si to zarámcoval a ja dám ďalší konkrétny príklad, ako to v praxi funguje. Kým som bol štátnym tajomníkom na ministerstve investícií, tak sa pripravovalo viacero kusov digitálnej legislatívy na úrovni Európskej únie, a my máme veľmi dobrých odborníkov na tom ministerstve, napríklad na oblasť umelej inteligencie. Teraz nedávno bol prijatý ten akt o umelej inteligencii, ale ešte počas tvorby tohto, tejto legislatívy sme my ako malá krajina prinášali niektoré témy, ktoré boli pre Slovensko veľmi dôležité, najmä spôsob, ako sa bude riadiť dohľad nad technológiami umelej inteligencie, aby to nepadlo len na členské štáty, pretože tých expertov na túto tému je strašne málo, a lobovali sme za to, aby vznikla nejaká centrálna inštitúcia v tejto oblasti. A presne to prebiehalo, ako si popisoval, najprv non-paper, jednoducho stretnutie bilaterálne so zástupcami ostatných krajín na radách a nakoniec sa to do tej legislatívy podarilo presadiť. A viete, čo robili vtedy kolegovia z Maďarska? No, sedeli tam a možno aj niečo povedali, ale ich názor nikto nebral vážne. Pretože všetci vedeli, čokoľvek povedia Maďari, tak aj tak to netreba nejak veľmi sa s tým zaoberať, pretože nemajú žiaden výtlak na to, aby to dokázali presadiť, pretože majú pokazené vzťahy naprieč celou, celou Úniou. A my teraz sme sedeli za vrchstolom pri tých rokovaniach v niektorých témach a ideme si sadnúť na koniec stola tam k tým kolegom z Maďarska a tí naši kvalitní odborníci, to nie je ich chyba, na tých technických rokovaniach možno aj niečo povedia, ale nikto ich nebude brať vážne práve preto, že politický leadership im podkopáva nohy a jednoducho celá tá naša reputácia bude taká, akú mali, žiaľ, aj tí maďarskí odborníci počas technických rokovaní ku, ku, ku tejto, tejto legislatíve. Takto to je, to je ten, ten, ten veľký obraz, ktorý treba mať, treba mať na pamäti, ako si povedal, a ja sa rád budem pýtať, že čo boli tie veci, ktoré sa nám podarilo presadiť, takto o rok pri ďalšej správe.